OpenLLM-France/wikimedia huggingface dataset:
# Wolfgang Maibohm

Wolfgang Maibohm (Schwaan, 11 de juliol de 1951) és un exjugador de voleibol alemany que va competir sota bandera de la República Democràtica Alemanya durant la dècada de 1970.
El 1972 va prendre part en els Jocs Olímpics de Múnic, on guanyà la medalla de plata en la competició de voleibol. A nivell de clubs jugà al SC Traktor Schwerin, amb qui fou cinc vegades segon de la lliga de la RDA entre 1972 i 1976. El 1977 guanyà la lliga de la RDA, trencant el domini exercit pel SC Leipzig des de 1962.

## Referències

* ↑ «Wolfgang Maibohm Olympic Results». sports-reference.com. Arxivat de l'original el 29 d'agost 2011. [Consulta: 2 octubre 2019].
* ↑ Volker Kluge. Lexikon Sportler in der DDR. Neues Leben, Berlin 2009, ISBN 978-3-355-01759-6, pàg. 286–287.
# Yaeko Yamazaki

Yaeko Yamazaki (japonès: 山崎八重子) (Ōmuta, 2 de setembre de 1950) va ser una jugadora de voleibol japonesa que va competir durant la dècada de 1970.
El 1972 va prendre part en els Jocs Olímpics de Múnic, on guanyà la medalla d'or en la competició de voleibol.

## Referències

* ↑ «Yaeko Yamazaki Olympic Results». sports-reference.com. Arxivat de l'original el 15 d'octubre 2012. [Consulta: 26 juliol 2019].
# Yuriko Handa

Yuriko Handa (en japonès 半田 百合子 Handa Yuriko; Tochigi, Prefectura de Tochigi, 31 de març de 1940) va ser una jugadora de voleibol japonesa que va competir durant la dècada de 1960.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol Anteriorment havia guanyat el Campionat del Món de voleibol de 1962.

## Referències

* ↑ «Yuriko Handa Olympic Results». sports-reference.com. Arxivat de l'original el 17 d'abril 2020. [Consulta: 21 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 21 novembre 2017].
# Yutaka Demachi

Yutaka Demachi (japonès: 出町豊) (17 de febrer de 1935) és un ex-jugador de voleibol japonès que va competir durant la dècada de 1960. El 1964 va prendre part en els Jocs Olímpics de Tòquio, on guanyà la medalla de bronze en la competició de voleibol.

## Referències

* ↑ «Yutaka Demachi Olympic Results». sports-reference.com. Arxivat de l'original el 3 de novembre 2012. [Consulta: 20 setembre 2019].
# Zdeňka Veřmiřovská

Zdeňka Veřmiřovská (Kopřivnice, 27 de juny de 1913 - Praga, 13 de maig de 1997) va ser una gimnasta artística txecoslovaca que va competir durant les dècades de 1930 i 1940.
El 1936 va prendre part en els Jocs Olímpics de Berlín, on guanyà la medalla de plata en la competició del concurs complet per equips del programa de gimnàstica. El 1948, un cop finalitzada la Segona Guerra Mundial, als jocs de Londres, va guanyar la medalla d'or en la competició del concurs complet per equips del programa de gimnàstica.
En el seu palmarès també destaquen dues medalles al Campionat del món de gimnàstica artística de 1938, una d'or i una de plata.

## Referències

* 1 2 «Zdeňka Veřmiřovská Olympic Results». sports-reference.com. Arxivat de l'original el 16 de desembre 2012. [Consulta: 8 gener 2019].
* ↑ Zdeňka Veřmiřovská a olympic.cz
# Zhou Shouying

Zhou Shouying (xinès: 周守英) (valor desconegut, 11 de setembre de 1969) és una ex-remadora xinesa que va competir sota bandera durant les dècades de 1980 i 1990.
El 1988 va prendre part en els Jocs Olímpics de Seül, on disputà dues proves del programa de rem. Guanyà la medalla de plata en la competició del quatre amb timoner, formant equip amb Hu Yadong, Li Ronghua, Yang Xiao i Zhang Xianghua; i la de bronze en la prova del vuit amb timoner. Quatre anys més tard, als Jocs de Barcelona, fou quarta en quatre sense timoner i cinquena en el vuit amb timoner del programa de rem. En el seu palmarès també destaca una medalla de plata al Campionat del món de rem i una d'or als Jocs Asiàtics.

## Referències

* ↑ «Zhou Shouying Olympic Results». sports-reference.com. Arxivat de l'original el 3 de novembre 2012. [Consulta: 22 octubre 2019].
* ↑ Fitxa a worldrowing.com FISA
# Zilpha Grant

Zilpha Grant (Chorlton-cum-Hardy, 29 de juliol de 1919 - Radcliffe, 31 de gener de 2011) va ser una nedadora anglesa que va competir durant la dècada de 1930.
El 1936 va prendre part en els Jocs Olímpics de Berlín, on va disputar dues proves del programa de natació. Fou sisena en els 4x100 metres lliures, mentre en els 100 metres lliures quedà eliminada en sèries.
En el seu palmarès destaca una medalla de bronze al Campionat d'Europa de natació de 1938 i una altra medalla de bronze als Jocs de l'Imperi Britànic de 1938.

## Referències

* 1 2 «Zilpha Grant Olympic Results». sports-reference.com. Arxivat de l'original el 2011-01-19. [Consulta: 4 març 2019].
# Zygfryd Kuchta

Zygfryd Kuchta (Diepholz, 5 de gener de 1944) fou un jugador d'handbol polonès que va competir durant les dècades de 1960 i 1970.
El 1972 va prendre part en els Jocs Olímpics de Múnic, on fou desè en la competició d'handbol. Quatre anys més tard, als Jocs de Mont-real, guanyà la medalla de bronze en la mateixa competició. Entre 1967 i 1976 va jugar 142 partits amb la selecció nacional d'handbol.
Una vegada retirat va exercir d'entrenador, primer a Àustria, i des de 1980 a Polònia. Era l'entrenador de la selecció polonesa que guanyà la medalla de bronze al Campionat del món d'handbol de 1982.

## Referències

* ↑ «Zygfryd Kuchta Olympic Results». sports-reference.com. Arxivat de l'original el 25 d'agost 2011. [Consulta: 15 juliol 2019].
* 1 2 profile (polonès)
# Åge Lundström

John Åge Lundström (Estocolm, 8 de juny de 1890 – Landskrona, 26 de setembre de 1976) va ser un oficial de l'exèrcit i genet suec que va competir a començaments del segle xx.

## Carrera militar

Lundström va néixer a Estocolm i era fill de l'artista Ernst Lundström i la comtessa Mathilda. El 1910 ja era oficial i el 1916 fou nomenat tinent. El 1924 fou nomenat capità de l'Estat Major, el 1925 fou pilot d'aviació i el 1926 es convertí en capità de la Forces Aèries de Suècia. Lundström exercí de professor de guerra aèria en diferents acadèmies militars sueques entre 1926 i 1931. El 1932 fou nomenat major, tinent coronel el 1936, coronel el 1937 i general el 1945. Lundström es retirà de la vida militar el 1947.
Va ser l'ajudant del príncep Gustaf Adolf, duc de Västerbotten a partir de 1929. Lundström va comandar diversos esquadrons d'aviació i fou el cap de personal del comte Folke Bernadotte durant les feines de mediació a Palestina el 1948, alhora que va ser testimoni presencial de l'assassinat de Bernadotte.

## Carrera esportiva

Lundström fou campió de Suècia de floret el 1914. Entre 1919 i 1921 fou ajudant i professor a l'escola d'equitació del Palau de Strömsholm.
El 1920 va prendre part en els Jocs Olímpics d'Anvers, on va guanyar la medalla d'or en el per equips del programa d'hípica, amb el cavall Ysra; i la de plata en el concurs complet individual. En la competició dels salts d'obstacles individual fou catorzè.
Quatre anys més tard, als Jocs de París, va disputar dues proves del programa d'hípica. En la competició de salts d'obstacles per equips guanyà la medalla d'or, mentre en la prova individual fou onzè.

## Referències

* 1 2 3 4 Vem är vem?. D. 4, Skånedelen (en suec). Estocolm: Vem är vem bokförlag, 1948, p. 356–357.
* 1 2 Vem är vem?. 4, Skåne, Halland, Blekinge (en swedish). 2a edició. Stockholm: Vem är vem, 1966, p. 529.
* ↑ «General Lundstrom Gives Eyewitness Account of Bernadotte's Death». United Nations Department of Public Information, 18-09-1948. Arxivat de l'original el 22 de juny 2011. [Consulta: 14 desembre 2010].
* 1 2 «Åge Lundström Olympic Results». sports-reference.com. Arxivat de l'original el 17 d'abril 2020. [Consulta: 24 octubre 2017].
* 1 2 Åge Lundström. Comitè Olímpic Suec
# Émile Spannoghe

Émile Spannoghe va ser un futbolista belga que va prendre part en els Jocs Olímpics de París de 1900, on guanyà la medalla de bronze com a membre de la selecció belga, representada per la Universitat de Brussel·les.

## Referències

* ↑ «Émile Spannoghe Olympic Results». sports-reference.com. Arxivat de l'original el 18 d'abril 2020. [Consulta: 3 octubre 2015].
# Étienne Bonnes

Étienne Bonnes (Argelièrs, 16 de setembre de 1894 - Narbona, 20 de febrer de 1941) va ser un jugador de rugbi a 15 francès que va competir durant les dècades de 1910 i 1920.
El 1924 va ser seleccionat per jugar amb la selecció de França de rugbi a 15 que va prendre part en els Jocs Olímpics de París, on guanyà la medalla de plata.
Pel que fa a clubs, jugà al RC de Narbonne entre 1919 i 1927.

## Referències

* 1 2 «Étienne Bonnes Olympic Results». sports-reference.com. Arxivat de l'original el 2009-01-06. [Consulta: 30 març 2018].
# Ödön Földessy

Ödön Földessy (Békés, 1 de juliol de 1929 - Budapest, 9 de juny de 2020) fou un atleta hongarès, especialista en el salt de llargada, que va competir durant la dècada de 1950.
El 1952 va prendre part en els Jocs Olímpics d'Estiu de Hèlsinki, on guanyà la medalla de bronze en la prova del salt de llargada del programa d'atletisme. Finalitzà rere els estatunidencs Jerome Biffle i Meredith Gourdine. Quatre anys més tard, als Jocs de Melbourne, quedà eliminat en sèries en la mateixa prova.
En el seu palmarès destaca una medalla d'or en el salt de llargada del Campionat d'Europa d'atletisme de 1954, per davant Zbigniew Iwański i Ernest Wanko. Va guanyar nou campionats hongaresos entre 1950 i 1959 i sols no el guanyà el 1956, quan ho va fer György Csányi. Va millorar el rècord nacional del salt de llargada en tres ocasions. Es va retirar el 1959.

## Millors marques

* Salt de llargada. 7,76 metres (1953)

## Referències

* ↑ «Meghalt Földessy Ödön olimpiai érmes atléta» (en hongarès). [Consulta: 9 juny 2020].
* ↑ MTI. «Gyász: elhunyt Földessy Ödön olimpiai bronzérmes távolugró - NSO» (en hongarès), 09-06-2020. [Consulta: 9 juny 2020].
* 1 2 Ödön Földessy a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d'octubre 2020. [Consulta: 22 abril 2020].
* ↑ «Magyar bajnokok atletikaban, ferfi ugras». [Consulta: 15 juny 2020].
* ↑ Waśko, Janusz (1953-).. Athletics National Records Evolution : 1912-2006. GreenArt Jacek Kardasz, 2007. ISBN 978-83-925457-0-5.
* ↑ «Track and Field Statistics». [Consulta: 15 juny 2020].
# Josep Rius i Alcaraz

Josep Rius i Alcaraz (Barcelona, 2 de gener de 1974) és un advocat i polític català. És vicepresident de Junts per Catalunya, diputat al Parlament de Catalunya i regidor a l'Ajuntament de Barcelona.
Ha sigut el cap de gabinet del president Carles Puigdemont i també durant els primers mesos de la presidència de Quim Torra. Després, va ser el director general d’Anàlisi i Prospectiva del Departament de la Presidència.
Militant del PDECat, des de mitjans de 2020 és un dels quatre vicepresidents de Junts per Catalunya. A la segona volta de les primàries del partit de finals del mateix any, va ser el novè candidat més votat per la militància per presentar de cara a les eleccions al Parlament de Catalunya de 2021. Finalment, fou el tretzè de la llista per la circumscripció de Barcelona i guanyà l'escó, esdevenint així un dels 135 diputats. Fou un dels membres de la delegació de Junts en les negociacions amb ERC per formar un govern autonòmic, al qual optaria posteriorment a no formar-ne part.

## Referències

* ↑ «Josep Rius, l’home de Puigdemont (i Forn) a la negociació amb l’Estat», 29-02-2020. [Consulta: 13 desembre 2020].
* ↑ Sallés, Quico; Botanch, Josep Maria. «Tots els noms de la nova executiva de Junts impulsada per Puigdemont i Turull». El Món.cat, 26-10-2024. [Consulta: 27 octubre 2024].
* ↑ «DECRET 26/2019, de 29 de gener, pel qual es nomena el senyor Josep Rius i Alcaraz director general d'Anàlisi i Prospectiva.». Diari Oficial de la Generalitat de Catalunya, 01-02-2019.
* 1 2 «Qui acompanyarà Laura Borràs el 14-F? Els perfils dels divuit primers noms de la llista de Junts». [Consulta: 13 desembre 2020].
* ↑ «DECRET 23/2019, de 29 de gener, de cessament del senyor Josep Rius i Alcaraz com a director de l'Oficina del President.». Diari Oficial de la Generalitat de Catalunya, 01-02-2019.
* ↑ NacióDigital. «Qui és qui a la nova direcció de Junts? | NacióDigital». [Consulta: 17 maig 2021].
* ↑ «Junts accepta la reunió que ha ofert la CUP després de contactar amb Lledoners». [Consulta: 17 maig 2021].
* ↑ NacióDigital. «Josep Rius, col·laborador estret de Puigdemont, també opta per no formar part del nou Govern | NacióDigital». [Consulta: 22 maig 2021].
# Li Lingjuan

Li Lingjuan (República Popular de la Xina, 10 d'abril de 1966) és una ex-tiradora amb arc xinesa que va competir durant la dècada de 1980.
El 1984 va prendre part en els Jocs Olímpics de Múnic, on va guanyar la medalla de plata en la prova individual del programa de tir amb arc.

## Referències

* ↑ «Li Lingiuan Olympic Results». sports-reference.com. Arxivat de l'original el 15 de desembre 2012. [Consulta: 2 desembre 2019].
# Wu Xingjiang

Wu Xingjiang (25 de maig de 1957) fou una jugadora d'handbol xinesa que va competir durant la dècada de 1980.
El 1984 va prendre part en els Jocs Olímpics de Los Angeles, on guanyà la medalla de bronze en la competició d'handbol.

## Referències

* ↑ «Wu Xingjiang Olympic Results». sports-reference.com. Arxivat de l'original el 17 de desembre 2012. [Consulta: 3 agost 2019].
# Janne Stefansson

Janne Stefansson (Transtrand, 19 de març de 1935) és un esquiador de fons suec, ja retirat, que va competir durant les dècades de 1950 i 1960.
El 1960 va prendre part als Jocs Olímpics d'Hivern de Squaw Valley, on va disputar dues proves del programa d'esquí de fons. Fou quart en la prova del relleu 4x10 quilòmetres i setè en els 15 quilòmetres. Quatre anys més tard, als Jocs d'Innsbruck, va disputar quatre proves del programa d'esquí de fons. Fent equip amb Sixten Jernberg, Karl-Åke Asph i Assar Rönnlund guanyà la medalla d'or en la prova del relleu 4x10 quilòmetres, mentre en els 30 i 50 quilòmetres fou quart i en els 15 quilòmetres i cinquè.
En el seu palmarès també destaca una medalla de plata en els 30 quilòmetres al Campionat del món d'esquí nòrdic de 1962. Guanyà el campionat nacional suec dels 50 quilòmetres de 19665 i set edicions de la cursa llarga de la Vasaloppet entre 1962 i 1969, fita sols superada per Nils Karlsson, amb nou victòries.

## Referències

* 1 2 3 «Olympedia – Janne Stefansson». [Consulta: 22 febrer 2023].
* ↑ «Janne Stefansson - Sveriges Olympiska Kommitté» (en suec). [Consulta: 22 febrer 2023].
* ↑ «STEFANSSON Janne». International Ski Federation. [Consulta: 14 gener 2020].
# Rolf Rämgård

Rolf Rämgård (Älvdalen, 30 de març de 1934) és un esquiador de fons suec, ja retirat, que va competir durant les dècades 1950 i 1960.
El 1960 va prendre part en els Jocs Olímpics d'Hivern de Squaw Valley, on disputà tres proves del programa d'esquí de fons. Guanyà la medalla de plata en la prova dels 30 quilòmetres i la de bronze en els 50 quilòmetres, mentre en la dels 15 quilòmetres fou vuitè.
Un cop retirat entrà en política i entre 1974 i 1985 fou membre del Parlament de Suècia i Comissari municipal. També fou ministre d'esports i alcalde del municipi Älvdalen.

## Referències

* 1 2 «Rolf Rämgård Olympic Results». sports-reference.com. Arxivat de l'original el 2020-04-17. [Consulta: 26 març 2020].
* ↑ Rolf Rämgård. Comitè Olímpic Suec
# Timothy Ahearne

Timothy Joseph "Tim" Ahearne (Dirreen, Athea, Limerick, Irlanda, 18 d'agost de 1885 – Deposit, Nova York, desembre de 1968) va ser un atleta irlandès que va competir a primers del segle XX sota bandera britànica, principalment en proves de salts.
El 1908 va prendre part en els Jocs Olímpics de Londres, on guanyà la medalla d'or en la prova del triple salt del programa d'atletisme. En la prova del salt de llargada fou vuitè. En el salt de llargada aturat es desconeix la posició final, mentre en els 110 metres tanques quedà eliminat en semifinals.
Aherne guanyà diversos títols nacionals irlandesos i anglesos. El 1909 emigrà als Estats Units junt al seu germà, el també atleta Dan Ahearn.

## Referències

* 1 2 «Tim Ahearne Olympic Results». sports-reference.com. Arxivat de l'original el 19 de maig 2011. [Consulta: 7 abril 2016].
# Sydney Evans

Sidney Clifton Horace "Sid" Evans (Aldermaston, West Berkshire, 1881 – Reading, 8 de gener de 1927) va ser un boxejador anglès que va competir a primers del segle xx.
El 1908 va prendre part en els Jocs Olímpics de Londres, on guanyà la medalla de plata de la categoria del pes pesant del programa de boxa, en perdre per Ko la final contra Albert Oldman.

## Referències

* ↑ «Sid Evans Olympic Results». sports-reference.com. Arxivat de l'original el 5 de novembre 2012. [Consulta: 6 novembre 2015].
# Cecil Haig

Cecil Henry Haig (Kensington, Londres, 16 de març de 1862 – Monnington on Wye, Herefordshire, 3 de març de 1947) va ser un tirador anglès que va competir a començaments del segle xx.
El 1908 va prendre part en els Jocs Olímpics de Londres, on disputà dues proves del programa d'esgrima. En la competició d'espasa per equips guanyà la medalla de plata formant equip amb Edgar Amphlett, Leaf Daniell, Robert Montgomerie, Martin Holt i Edgar Seligman; i en la competició d'espasa individual finalitzà en la cinquena posició final.

## Referències

* ↑ «Cecil Haig Olympic Results». sports-reference.com. Arxivat de l'original el 26 d'octubre 2012. [Consulta: 15 desembre 2015].
# Denis Horgan

Denis Horgan (Clonmeen, Cork, Irlanda, 18 de maig de 1871 – Crookstown, Cork, 2 de juny de 1922) va ser un atleta irlandès que va destacar en llançament de pes a cavall del segle xix i el segle xx.
El 1906 establí un nou rècord del món en llançament de pes de 28 lliures, amb una distància de 35 peus i 4,5 polzades.
El 1908 va prendre part en els Jocs Olímpics de Londres, on guanyà la medalla de plata en el llançament de pes.
Durant la seva carrera esportiva guanyà nombrosos campionats nacionals, destacant 17 campionats irlandesos, 13 campionats anglesos i un estatunidenc.

## Referències

* ↑ NY Daily Tribune, Sunday Aug 26, 1906
* 1 2 «Denis Horgan Olympic Results». sports-reference.com. Arxivat de l'original el 24 d’octubre 2012. [Consulta: 31 gener 2016].
# Kenneth Hunt

Kenneth Reginald Gunnery Hunt (Oxford, Oxfordshire, 24 de febrer de 1884 – Heathfield, East Sussex, 8 d'abril de 1949) va ser un futbolista anglès que va competir a començaments del segle xx. Jugà com a defensa i en el seu palmarès destaca una medalla d'or en la competició de futbol dels Jocs Olímpics de Londres de 1908 i la Copa anglesa de futbol de 1907-08 amb el Wolverhampton Wanderers FC.
A la selecció britànica jugà un total de 4 partits, en què no marcà cap gol en els dos Jocs Olímpics que disputà, el 1908 i 1920. El 1911 jugà dos partits amb la selecció anglesa.

## Referències

* ↑ «Kenneth Hunt Olympic Results». sports-reference.com. Arxivat de l'original el 2 de setembre 2011. [Consulta: 20 febrer 2016].
* ↑ Fitxa de Kenneth Hunt Arxivat 2016-03-02 a Wayback Machine. a fifa.com
* ↑ Fitxa de Kenneth Hunt a eu-football.info
# Clarence Kingsbury

Clarence Brickwood Kingsbury (Portsmouth, 3 de novembre de 1882 - Portsmouth, 4 de març de 1949) va ser un ciclista en pista anglès que va prendre part en els Jocs Olímpics de Londres de 1908.
En aquells Jocs va guanyar dues medalles d'or en les proves de 20 km i persecució per equips, junt a Benjamin Jones, Leonard Meredith i Ernest Payne.
Finalitzà cinquè dels 5000 metres i fou eliminat a semifinals en la prova de 660 iardes. En la prova d'esprint prengué part en la final, però tots els ciclistes foren desqualificats per superar el temps màxim.

## Referències

* ↑ «Clarence Kingsbury Olympic Results». sports-reference.com. Arxivat de l'original el 2011-08-25. [Consulta: 2 maig 2013].

## Enllaços externs

* Fitxa de Clarence Kingsbury a sitiodeciclismo.net
# Arthur Law

Arthur A. Law va ser un jugador d'hoquei sobre herba gal·lès que va competir a principis del segle xx. El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Arthur Law Olympic Results». sports-reference.com. Arxivat de l'original el 18 de setembre 2011. [Consulta: 15 novembre 2015].
# Wilfred Pallot

Wilfred James Pallot (Cardiff, 5 de novembre de 1884 – St Brides-super-Ely, Bro Morgannwg, 7 de novembre de 1957) va ser un jugador d'hoquei sobre herba gal·lès que va competir a principis del segle xx.
El 1908 va prendre part en els Jocs Olímpics de Londres, on va guanyar la medalla de bronze en la competició d'hoquei sobre herbal, com a membre de l'equip gal·lès.

## Referències

* ↑ «Wilfred Pallot Olympic Results». sports-reference.com. Arxivat de l'original el 23 de setembre 2013. [Consulta: 15 novembre 2015].
# John Peterson

John William "Jack" Peterson (Dublín, 22 de febrer de 1880 – ?) va ser un jugador d'hoquei sobre herba irlandès que va competir a principis del segle xx. Era germà del també jugador d'hoquei sobre herba Walter Peterson.
El 1908 va prendre part en els Jocs Olímpics de Londres, on va guanyar la medalla de plata en la competició d'hoquei sobre herbal, com a membre de l'equip irlandès.

## Referències

* 1 2 «Jack Peterson Olympic Results». sports-reference.com. Arxivat de l'original el 16 de desembre 2012. [Consulta: 15 novembre 2015].
* ↑ «Trinity Olympians». tcd.ie [Consulta: 15 novembre 2015].
# Gordon Thomson

Gordon Lindsay Thomson DSC DFC (Wandsworth, Londres, 27 de març de 1884 – Staplehurst, Kent, 8 de juliol de 1953) va ser un remer anglès que va competir a primers del segle xx.
Thomson estudià a la University College School, a Hampstead, i al Trinity Hall de la Universitat de Cambridge.
El 1908 va prendre part en els Jocs Olímpics de Londres, on guanyà dues medalles en la competició de rem. En la prova del dos sense timoner, juntament amb John Fenning, guanyà l'or, mentre que en la cursa del quatre sense timoner guanyà la de plata fent equip amb Fenning, Philip Filleul i Harold Barker, en perdre la final contra la tripulació del Magdalen College de la Universitat d'Oxford.
El 1909, Thomson fou membre de la tripulació de Cambridge que guanyà la Regata Oxford-Cambridge. El 1910 guanyà la Silver Goblets a la Henley Royal Regatta formant equip amb John Burn. També fou jugador de rugbi als equips UCS Old Boys, London Scottish i Surrey.
Amb l'esclat de la Primera Guerra Mundial, Thomson es va unir a la Royal Naval Air Service. El 1915 aconseguí el rang de tinent de vol i el de comandant de vol el 1916. Va ser guardonat amb la Creu del Servei Distingit pel seu treball fotogràfic a baixa altura sobre les línies enemigues a Gallipoli. També va guanyar la Creu dels Vols Distingits.
Thomson morí a Staplehurst, Kent el 1953.

## Referències

* ↑ «Gordon Thomson Olympic Results». sports-reference.com. Arxivat de l'original el 2012-10-24. [Consulta: 14 març 2016].
* ↑ «Henley Royal Regatta Results of Final Races 1839-1939». Arxivat de l'original el 2012-03-09. [Consulta: 15 març 2016].
* ↑ «The London Gazette, 6 novembre 1914». Arxivat de l'original el 14 de juny 2012. [Consulta: 15 març 2016].
* ↑ Supplement to the London Gazette, 1 gener 1915
* ↑ «The London Gazette, 28 July, 1916». Arxivat de l'original el 2012-06-14. [Consulta: 15 març 2016].
* ↑ «Cross and COckade». Arxivat de l'original el 2012-07-11. [Consulta: 11 juliol 2012].

## Enllaços externs

* Perfil a databaseolympics.com
# Arthur Hoffmann

Arthur E. "Aute" Hoffmann (Danzing, Prússia, 10 de desembre de 1887 – Hamburg, 4 d'abril de 1932) va ser un atleta alemany que va competir a principis del segle xx.
El 1908 va prendre part en els Jocs Olímpics de Londres, on guanyà la medalla de plata en la cursa dels relleus combinats, formant equip amb Hans Eicke, Otto Trieloff i Hanns Braun.
Hoffmann va córrer el primer relleu, de 200 metres. L'equip va superar fàcilment la primera ronda eliminant l'equip neerlandès. En la final, tot i que ho intentaren, no van poder superar l'equip estatunidenc i van quedar en segona posició. Hoffman també disputà les proves dels 100 i 200 metres, acabant segon en les seves sèries de la primera ronda d'ambdues proves i quedant eliminat. En la competició del salt de llargada es classificà en 15a posició.

## Referències

* 1 2 «Arthur Hoffmann Olympic Results». sports-reference.com. Arxivat de l'original el 17 de desembre 2012. [Consulta: 25 novembre 2015].